## ZAVOD ZA JAVNO ZDRAVSTVO KARLOVAČKE ŽUPANIJE

# K A R L O V A C

Dr. Vladka Mačeka 48

UPRAVNO VIJEĆE

Broj: 02 – 2250/2-22

Karlovac, 27. rujan 2022.

Z A P I S N I K

s 11. sjednice Upravnog vijeća Zavoda za javno zdravstvo Karlovačke županije, održane dana 27. rujan 2022., s početkom u 15,15 sati u predavaonici, I kat, ul. dr. Vladka Mačeka 48, Karlovac.

D N E V N I R E D

1. Usvajanje zapisnika sa 10. sjednice Upravnog vijeća Zavoda za javno zdravstvo

Karlovačke županije.

2. Izvješće o poslovanju Zavoda za javno zdravstvo Karlovačke županije za

    razdoblje siječanj – kolovoz 2022.

3. Donošenje Prijedloga Financijskog Plana Zavoda za javno zdravstvo

Karlovačke županije za 2023. s projekcijama za 2024.- 2025.

4. Donošenje Pravilnika o korištenju službenih vozila Zavoda za javno zdravstvo

Karlovačke županije.

5. Donošenje Pravilnika o dopuni Pravilnika o radu Zavoda za javno zdravstvo

Karlovačke županije.

6. Odluka o stupanju na rad novoimenovanog ravnatelja po raspisanom natječaju, na

mandat od 4 godine.

7. Odluka o razrješenju v.d. ravnateljice.

8. Odluka o razrješenju zamjenika v.d. ravnateljice i imenovanju v.d. zamjenika

ravnatelja.

9. Utvrđivanja potrebe zapošljavanja.

10. Odluka o imenovanju Etičkog povjerenstva Zavoda za javno zdravstvo

Karlovačke županije.

11. Odluka o oročavanju sredstava.

12. Različito.

Predloženi dnevni red je usvojen.

Odluke:

Točka 1.

Usvaja se zapisnik sa 10. sjednice Upravnog vijeća Zavoda za javno zdravstvo Karlovačke županije, bez primjedbi.

Točka 2.

Usvaja se Izvješće o poslovanju Zavoda za javno zdravstvo Karlovačke županije za razdoblje siječanj - kolovoz 2022.

Točka 3.

Donosi se Prijedlog Financijskog Plana Zavoda za javno zdravstvo Karlovačke županije za  2023. s projekcijama za 2024.- 2025., koji se nalazi u privitku ove Odluke i sastavni je dio arhivskog zapisnika.

Točka 4.

Donosi se Pravilnik o korištenju službenih vozila Zavoda za javno zdravstvo Karlovačke županije, koji se nalazi u privitku ove odluke i sastavni je dio arhivskog zapisnika.

Točka 5.

Donosi se Pravilnik o dopuni Pravilnika o radu Zavoda za javno zdravstvo Karlovačke županije, koji se nalazi u privitku ove odluke i sastavni je dio arhivskog zapisnika.

Točka 6.

1. Branko Zoretić, mag. oec., imenovan za ravnatelja Zavoda za javno zdravstvu Karlovačke županije na mandat od 4 godine Odlukom Upravnog vijeća Zavoda za javno zdravstvo Karlovačke županije sa 10. sjednice održane dana 25. kolovoz 2022., stupa na dužnost ravnatelja Zavoda za javno zdravstvo Karlovačke županije počev od dana 1. listopada 2022.
2. Ovlašćuje se predsjednik Upravnog vijeća zaključiti s Brankom Zoretić, mag. oec. ugovor o radu na određeno vrijeme za obnašanje dužnosti ravnatelja Zavoda za javno zdravstvo Karlovačke županije na mandat od 4 godine.

Točka 7.

Valentina Tomičić Žabčić, mag. nutr. razrješuje se dužnost v.d. ravnateljice Zavoda za javno zdravstvo Karlovačke županije zaključno sa danom 30. rujan 2022.

Točka 8.

Jelica Magdić, dr. med. spec., razrješuje se dužnosti zamjenice v.d. ravnateljice Zavoda za javno zdravstvo Karlovačke županije, zaključno sa danom 30. rujan 2022.

Jelica Magdić, dr. med. spec., imenuje se vršiteljicom dužnosti zamjenice ravnatelja Zavoda za javno zdravstvo Karlovačke županije, počev od 1. listopad 2022., do stupanja na rad zamjenika ravnatelja koji će biti imenovan temeljem prijedloga novoimenovanog ravnatelja.

Točka 9.

Utvrđuje se potreba zapošljavanja peračice laboratorijskog posuđa u Službi za mikrobiologiju i parazitologiju, jedan izvršitelj na neodređeno vrijeme, umjesto djelatnice koja odlazi u mirovinu.

Točka 10.

Imenuje se Etičko povjerenstvo Zavoda za javno zdravstvo Karlovačke županije, na mandat od 4 godine, u sastavu:

1. Davor Plažanin, dr. med. spec., predsjednik

2. Marko Kraljević, dr. med. spec., član

3. Sanja Hrastovčak, bacc.sanit.ing., član

4. Vesna Gorić, mag. iur., član

5. Marica Plavetić, bacc.med.techn., član

za zamjenike imenuju se:

1. Tamara Marković, dr. med., zamjenik predsjednika

2. Dragica Borčić Radošević, dr. med. spec., zamjenik člana

3. Ivan Bratić, laboratorijski tehničar, zamjenik člana

4. Filip Kirinčić, bacc.sanit.ing. zamjenik člana

5. Tea Frketić, mag.ekol.i zašt.prirode, zamjenik člana

II

Djelokrug rada Etičkog povjerenstva utvrđen je čl. 95. Zakona o zdravstvenoj zaštiti:

– prati primjenu etičkih i deontoloških načela zdravstvene struke u obavljanju djelatnosti zdravstvene ustanove,

– odobrava znanstvena istraživanja u zdravstvenoj ustanovi,

– nadzire uzimanje dijelova ljudskog tijela nakon obdukcije u medicinske i znanstveno-nastavne svrhe,

– rješava i druga etička pitanja u obavljanju djelatnosti zdravstvene ustanove.

III

Ova Odluka stupa na snagu danom donošenja.

Točka 11.

Odobrava se oročenje sredstava u iznosu od 400.000,00 kn pri Karlovačkoj banci Karlovac, na rok od jedne godine.

-----------

PREDSJEDNIK

UPRAVNOG VIJEĆA

Prim. dr. sc. Hrvoje Cvitanović, dr. med.